ตื่นมาตอนเช้าประมาณ8โมงกว่าๆก็เจอผื่นขึ้นบริเวณต้นขาอ่อนค่ะ เป็นผื่นใหญ่ๆกระจายไปรอบๆต้นขาค่ะ แต่ว่าไม่แดงมาก ไม่คันด้วยค่ะ ทั้งๆที่เมื่อคืนก่อนนอนก็ไม่ได้ทำอะไรผิดปกติจากเดิม และเคยเป็นผื่นกุหลาบอยู่ครั้งนึงเมื่อปีสองปีก่อนค่ะ เลยคิดว่าอาจจะกลับมาเป็นอีกแต่ไม่มั่นใจเท่าไหร่เลยค่ะ
สวัสดีค่ะ ผื่นบริเวณต้นขา ดังกล่าวมานั้น อาจจะเกิดได้จากสาเหตุหลายอย่างเช่น ผื่นผิวหนังอักเสบจากภูมิแพ้ผิวหนัง การแพ้สัมผัสสารที่แพ้เช่นสารกันเสีย น้ำหอม โลหะที่สัมผัสกับผิวหนังบริเวณดังกล่าว หรืออาจเกิดจากผื่นกุหลาบซึ่งเป็นการติดเชื้อไวรัสชนิดหนึ่ง หรืออาจเป็นการติดเชื้อแบคทีเรีย เชื้อราที่ผิวหนัง หรือเป็นการถูกแมลงกัดก็ได้เช่นกันดังนั้นหากตุ่มเป็นมาก ลุกลาม ไม่ยุบไปเอง คันเยอะ มีเลือดหรือหนองไหลจากตุ่ม ควรรีบไปพบแพทย์เพื่อตรวจเพิ่มเติม ดูผื่นจริง ให้ได้การวินิจฉัยที่แน่ชัดมากขึ้น การรักษาควรรักษาตามสาเหตุเช่นการติดเชื้อก็ต้องได้ยาฆ่าเชื้อที่ตรงกับโรค หรือถ้าเป็นผื่นผิวหนังอักเสบก็ควรใช้ยาสเตียรอยด์ภายใต้การดูแลของแพทย์เบื้องต้นใช้น้ำเปล่าสะอาดล้างแค่ภายนอกเบาๆ ไม่ไปแกะเกาหรือถูบริเวณดังกล่าว ยังไม่เอายาอะไรไปทาเอง ใส่เสื้อผ้าที่ระบายอากาศได้ดี ไม่ก่อให้เกิดความอับชื้น